cyanic-selkie/wikianc huggingface dataset:
ফতুল্লাহ শিরাজী
আমির ফতুল্লাহ শিরাজী (১৫৮২ খ্রিঃ) ছিলেন একজন ফার্সি পলিমেথ—একজন পণ্ডিত, ইসলামী আইনজ্ঞ, ধনাধ্যক্ষ, যান্ত্রিক প্রকৌশলী, আবিষ্কর্তা, গণিতজ্ঞ, জ্যোতিষী, চিকিৎসক, দার্শনিক এবং শিল্পী—যিনি মুঘল সাম্রাজ্যের সম্রাট আকবরের জন্যে কাজ করতেন। তাকে আমিন-উল-মুলক, ‘আসাফ-উল-দৌলা’, ‘রোস্তম সানী’ ইত্যাদি উপাধিতে ভূষিত করা হয়েছিল।
বঙ্গাব্দ
বঙ্গাব্দের বিকাশ এবং উন্নয়নে আমির ফতুল্লাহ শিরাজীর অনেক অবদান রয়েছে। মোগল সম্রাট আকবরের সময়ে প্রচলিত হিজরী চান্দ্র পঞ্জিকাকে সৌর পঞ্জিকায় রূপান্তরিত করার সিদ্ধান্ত নেয়া হয়। সম্রাট আকবর ইরান থেকে আগত বিশিষ্ট বিজ্ঞানী ও জ্যোতির্বিদ "আমির ফতুল্লাহ শিরাজী"কে হিজরী চান্দ্র বর্ষপঞ্জীকে সৌর বর্ষপঞ্জীতে রূপান্তরিত করার দায়িত্ব প্রদান করেন। ফতুল্লাহ শিরাজীর সুপারিশে পারস্যে প্রচলিত সৌর বর্ষপঞ্জীর অনুকরণে ৯৯২ হিজরী মোতাবেক ১৫৮৪ খ্রিষ্টাব্দে সম্রাট আকবর হিজরী সৌর বর্ষপঞ্জীর প্রচলন করেন। তবে তিনি ঊনত্রিশ বছর পূর্বে তার সিংহাসন আরোহণের বছর থেকে এ পঞ্জিকা প্রচলনের নির্দেশ দেন। এজন্য ৯৬৩ হিজরী সাল থেকে বঙ্গাব্দ গণনা শুরু হয়। ৯৬৩ হিজরী সালের মুহররম মাস ছিল বাংলা বৈশাখ মাস, এজন্য বৈশাখ মাসকেই বঙ্গাব্দ বা বাংলা বর্ষপঞ্জির প্রথম মাস এবং ১লা বৈশাখকে নববর্ষ ধরা হয়।
পার্সি চার্লটন
পার্সি চ্যাটার চার্লটন (Percie Charlton; জন্ম: ৯ এপ্রিল, ১৮৬৭ - মৃত্যু: ৩০ সেপ্টেম্বর, ১৯৫৪) নিউ সাউথ ওয়েলসের সারে হিলস এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯০ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন পার্সি চার্লটন।
প্রথম-শ্রেণীর ক্রিকেট
১৮৮৮-৮৯ মৌসুম থেকে ১৮৯৭-৯৮ মৌসুম পর্যন্ত পার্সি চার্লটনের প্রথম-শ্রেণীর খেলোয়াড়ী জীবন চলমান ছিল। নিউ সাউথ ওয়েলসের পক্ষে ৪০টি প্রথম-শ্রেণীর খেলায় অংশ নিয়েছেন। প্রথম-শ্রেণীর ক্রিকেট পরিসংখ্যান পর্যবেক্ষণ করলে দেখা যায় যে, পার্সি চার্লটন ফাস্ট-মিডিয়াম বোলার ছিলেন ও নিচেরসারির ব্যাটসম্যান হিসেবে খেলতেন। তবে, প্রকৃত অল-রাউন্ডার ছিলেন না তিনি। পরিসংখ্যানে তাকে দক্ষ বোলার হিসেবে দেখানো হয়। ৪০ খেলায় ১৯.৯৬ গড়ে উইকেট পেয়েছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন পার্সি চার্লটন। ২১ জুলাই, ১৮৯০ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ আগস্ট, ১৮৯০ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
দ্বিতীয় টেস্টের প্রথম ইনিংস ৬ ওভারে ৩/১৮ পেয়েছেন। দূর্ভাগ্যবশতঃ ক্রিকেটের শুরুরদিকের সময়কালে উভয় দলের মাঝে তাদের দুই শীর্ষস্থানীয় বোলারের কারণে বোলিংয়ের তেমন সুযোগ পাননি। প্রথম টেস্টের দ্বিতীয় ইনিংসে অস্ট্রেলিয়ার শীর্ষ দুই বোলার ৪৮ ওভার বোলিং করলেও কেবলমাত্র চার্লটন ৬ ওভার বোলিং করার সুযোগ পেয়েছিলেন। এ সফরে ১৪.৩০ গড়ে ৫৩৪ রান তুলেন। ফাস্ট-মিডিয়াম বোলিং করে ১৯.০৪ গড়ে ৪২ উইকেট পান।
ব্যক্তিগত জীবন
উচ্চ প্রশিক্ষণপ্রাপ্ত দন্তচিকিৎসক ছিলেন পার্সি চার্লটন। ডেন্টাল মেডিসিন হার্ভার্ড ইউনিভার্সিটি স্কুল থেকে স্নাতকধারী হন। এরপর সিডনি বিশ্ববিদ্যালয়ে শিক্ষালাভ করেন।
হারপিন
হারপিন (মাঞ্চু ভাষায়: ; ) গণচীনের উত্তর-পূর্বভাগের বৃহত্তম শহর এবং হেইলুংচিয়াং প্রদেশের রাজধানী। শহরটি উপ-প্রাদেশিক মর্যাদার অধিকারী। হারপিনের সরাসরি নিয়ন্ত্রণে আছে ৯টি পৌরসভা জেলা, দুইটি কাউন্টি-স্তরের শহর এবং ৭টি কাউন্টি। হারপিনে ৫১ লক্ষ লোকের বাস; এটি জনসংখ্যার বিচারে চীনের ১৬শ বৃহত্তম শহর। এটি উত্তর-পূর্ব চীনের রাজনীতি, অর্থনীতি, বিজ্ঞান, সংস্কৃতি ও যোগাযোগের কেন্দ্রবিন্দু।
হারপিন নামটি মাঞ্চু ভাষা থেকে এসেছে, যার অর্থ মাছের জাল শুকানোর জায়গা। এটি আদিতে সুংহুয়া নদীর তীরে অবস্থিত একটি ছোট গ্রাম ছিল। ১৮৯৮ সালে চীনের পূর্বী রেলপথ আগমনের পরে এখানে একটি শহর প্রতিষ্ঠা করা হয়। এখানে মূলত রুশ সাম্রাজ্য থেকে আগত অভিবাসীরাই সংখ্যাগরিষ্ঠ সম্প্রদায় গঠন করে এবং শহরটির সমৃদ্ধিতে ভূমিকা রাখে।
চীনের প্রধান শহরগুলির মধ্যে হারপিন শহরে শীতকাল সবচেয়ে চরমভাবাপন্ন। শহরটিকে তাই বরফের নগরী নামে ডাকা হয়। এখানকার শীতকালীন পর্যটন ও বিনোদনের আয়োজন সুবিদিত। এখানে দৃষ্টিনন্দন হারপিন আন্তর্জাতিক বরফ ও তুষার ভাস্কর্য উৎসব অনুষ্ঠিত হয়। ঐতিহাসিকভাবে রুশ ঐতিহ্যের জন্য সুপরিচিত হারপিন শহর বর্তমানে চীনা-রুশ বাণিজ্যের অন্যতম কেন্দ্র। ১৯২০-এর দশকে শহরটি চীনের পোষাকশৈলী রাজধানী হিসেবে গণ্য হত, কেননা প্যারিস ও মস্কোতে প্রচলিত সবচেয়ে নতুন নতুন নকশাগুলি সাংহাইয়ের আগে হারপিনে এসে পৌঁছাত। ২০০৪ সালে শহরটি চীনের সবচেয়ে গুরুত্বপূর্ণ পর্যটন শহর হিসেবে ভোটে নির্বাচিত হয়।
রেখা (অভিনেত্রী)
৪০ বছরের অভিনয় জীবনে রেখা ১৮০টির অধিক চলচ্চিত্রে অভিনয় করেন। রেখা তিনবার ফিল্মফেয়ার পুরস্কার জিতেন, দুইবার শ্রেষ্ঠ অভিনেত্রী বিভাগে ও একবার শ্রেষ্ঠ পার্শ্ব অভিনেত্রী বিভাগে। ১৯৮১ সালে উমরাহ জান চলচ্চিত্রে অভিনয়ের মাধ্যমে জাতীয় চলচ্চিত্র পুরস্কার লাভ করেন।
প্রারম্ভিক জীবন
রেখা তামিল চলচ্চিত্র অভিনেতা জেমিনি গণেশন ও তেলুগু অভিনেত্রী পুষ্পাভ্যাল্লীর ঘরে ভারতের চেন্নাইয়ে (পরে মাদ্রাজ) ১০ অক্টোবর, ১৯৫৪ সালে জন্মগ্রহণ করেন। বড় হয়ে রেখা তার বাবার পদচিহ্ন অনুসরন করেন। যদিও তিনি অর্ধেক তামিল এবং অর্ধেক তেলুগু কিন্তু তিনি তার বাড়িতে তেলুগু ভাষাতেই কথা বলেন। এছাড়াও রেখা ইংরেজি, হিন্দি এবং উর্দু ভাষায় অনর্গল কথা বলতে পারেন।
রেখার পিতামাতা বিবাহিত ছিলেন না এবং শৈশবে তার পিতা তাকে স্বীকার করেননি। শৈশবেই রেখা স্কুল ত্যাগ করেন এবং অভিনেত্রী হিসেবে তার ক্যারিয়ার গড়ে তোলেন।
কর্মজীবন
রেখা তেলুগু চলচ্চিত্র রাঙ্গুলা রত্নম (১৯৬৬)-এ বেবি ভানুরেখা নামে শিশু শিল্পী হিসেবে প্রথম অভিনয় করেন। পরিণত অভিনেত্রী হিসেবে রেখার প্রথম কাজ হল রাজকুমারের বিপরীতে কন্নড় চলচ্চিত্র অপারেশন জ্যাকপট নাল্লি সি.আই.ডি ৯৯৯ (১৯৬৯)। একই বছর তিনি তার প্রথম হিন্দি চলচ্চিত্র আঞ্জানা সফর-এ অভিনয় করেন। তিনি পরে দাবী করেন যে বিদেশী বাজার দখল করার জন্য তাকে মুখ্য অভিনেতা বিশ্বজিতের সাথে একটি চুম্বন দৃশ্যে অভিনয়ের জন্য অনুপ্রাণিত করা হয়েছিল এবং চুম্বন দৃশ্যটি লাইফ ম্যাগাজিনের এশীয় সংস্করণে ছাপা হয়েছিল। চলচ্চিত্রটি সেন্সরজনিত সমস্যার সম্মুখীন হয় এবং প্রায় এক দশক পর ১৯৭৯ সালে দো শিকারী শিরোনামে মুক্তি পায়।
১৯৭০ সালে তিনি দুটি চলচ্চিত্রে অভিনয় করেন, প্রথমটি তেলুগু আম্মা কোসাম ও দ্বিতীয়টি সাওয়ান বাদোঁ। দ্বিতীয় ছবিটিকে বলিউডে তার অভিনয়ের অভিষেক হিসেবে গণ্য করা হয়। তাকে হিন্দি ভাষা রপ্ত করতে হয়, কারণ এটি তার মাতৃভাষা ছিল না। সাওয়ান বাদোঁ হিট তকমা লাভ করে এবং রেখা রাতারাতি তারকা খ্যাতি অর্জন করেন। এই সফলতার পরও তার মুখশ্রীর জন্য তিনি প্রায়ই অবজ্ঞার স্বীকার হন। তিনি কয়েকটি চলচ্চিত্রে কাজের প্রস্তাব পান, তবে কোনটিই উল্লেখযোগ্য ছিল না এবং চরিত্রগুলো জাঁকজমকপূর্ণ তরুণী ভূমিকার ছিল। এই সময়ে তিনি রামপুর কা লক্ষণ (১৯৭২), কাহানী কিসমত কী (১৯৭৩) ও প্রাণ জায়ে পার বচন না জায়ে (১৯৭৪)-সহ কয়েকটি সফল চলচ্চিত্রে অভিনয় করেন। তদুপরি, তিনি তার অভিনয় দক্ষতার জন্য আলোচিত ছিলেন না।
তিনি তার চলচ্চিত্রের চরিত্র নির্বাচনে আরও সতর্ক হন এবং তার অভিনয় সমৃদ্ধ ভূমিকা ছিল ১৯৭৬ সালে অমিতাভ বচ্চনের উচ্চাকাঙ্ক্ষী ও লোভী স্ত্রীর ভূমিকায় দো আনজানে চলচ্চিত্রে। এটি নীহাররঞ্জন গুপ্তের বাংলা উপন্যাস রাত্রির যাত্রী-র চলচ্চিত্রায়ন, যা পরিচালনা করেছিলেন দুলাল গুহ। ছবিটি সমালোচক ও দর্শকদের প্রশংসা অর্জন করে।
ক্লারা টাইবজার্গ
ক্লারা সোফি টাইবজার্গ সারাউ (১৮৬৪–১৯৪১) ছিলেন ডেনমার্কের নারী অধিকার কর্মী, শান্তিবাদী এবং শিক্ষাবিদ। ১৯১৫ সালে, তিনি থোরা দাউগার্ডের সাথে হেগের আন্তর্জাতিক মহিলা সম্মেলনে যোগ দিয়েছিলেন। এরপর তিনি ১৯১৬ থেকে ১৯২০ সাল পর্যন্ত ডেনিশ উইমেন্স পিস চেইনের নেতৃত্ব দিতে সাহায্য করেন যা পরবর্তিতে উইমেনস ইন্টারন্যাশনাল লীগ ফর পিস অ্যান্ড ফ্রিডমের ডেনীয় শাখায় পরিণত হয়। প্রথম বিশ্বযুদ্ধের পর ভিয়েনা থেকে ডেনমার্কে ক্ষুধার্ত শিশুদের নিয়ে আসার সাহায্য করার জন্যও তাকে স্মরণ করা হয়।
প্রাথমিক জীবন এবং শিক্ষা
১৮৯৩ সালের ১৮ মে, তিনি উচ্চ আদালতের বিচারক এরল্যান্ড টাইবজার্গকে (১৮৬৩-১৯২৫) বিয়ে করেন। পরের বছর, তিনি ডেনমার্কের প্রথম মিশ্র বিদ্যালয় এইচ এডলার্স ফ্লেলেসকোলে ইংরেজী শিক্ষক হিসাবে নিযুক্ত হন, সেখানে তিনি ১৯১৫ সাল পর্যন্ত ছিলেন। তিনি চলে যাওয়ার পরেও, তিনি শিক্ষায় আগ্রহী হতে থাকেন, বিশেষ করে প্রতিবন্ধী শিশুদের সাথে।
শান্তি কর্মী হিসেবে কর্মজীবন
১৯১৫ সালে, তিনি হেগের আন্তর্জাতিক নারী শান্তি সম্মেলনে যোগ দেন। টাইবজার্গ গাইরিথ লেমচে, হেনি ফর্চহ্যামার, এস্ট্রিড হেইন, মাতিলদে বাজের এবং এলেন হারুপ সহ ৩০ জন মহিলাদের নিয়ে একটি অধ্যয়ন নেটওয়ার্ক স্থাপন করেছিলেন। তারা ডেনমার্ক জুড়ে ভ্রমণ করে মহিলাদের একটি "শান্তির মুকুট" (ফ্রেডস্ক্রোন) প্রদান করে এবং "ন্যায়বিচারের পরিবর্তে" জন্য আহ্বানকারী একটি তালিকায় স্বাক্ষর করে ডিকেএফ-এর সদস্য হওয়ার জন্য উৎসাহিত করে। টাইবজার্গ ১৯১৫ থেকে ১৯২০ সাল পর্যন্ত সংগঠনটির সভাপতিত্ব করেন, পরবর্তিতে তিনি এটির সদস্য সংখ্যা বৃদ্ধি করে প্রায় ১০,০০০ করেন। ডেনমার্ক জুড়ে স্থানীয় শাখাগুলি প্রতিষ্ঠিত হওয়ার পর, তিনি ১৯২১ থেকে ১৯২৫ সাল পর্যন্ত কোপেনহেগেন শাখার সভাপতিত্ব করেন।
ব্যক্তিগত জীবন
টাইবজার্গ বিবাহিত ছিল এবং তাদের দুটি সন্তান ছিল। ১৯২৫ সালে তার স্বামীকে হারানোর পর, তিনি কয়েক বছর হিলারিডে কাটিয়েছিলেন, সেখানে তিনি শান্তি উদ্যোগে অংশগ্রহণ অব্যাহত রেখেছিলেন। ১৯৪১ সালের ১৪ জানুয়ারি তিনি কোপেনহেগেনে মারা যান। তাকে টিসভিল্ডের কাছে তিবিরকে সমাধিক্ষেত্রে দাফন করা হয়।
২০১৬–১৭ আয়ারল্যান্ড দলের সংযুক্ত আরব আমিরাত সফর
আয়ারল্যান্ড ক্রিকেট দল দুইটি একদিনের আন্তর্জাতিক খেলার সংযুক্ত আরব আমিরাত জন্য সফর করে, যা মার্চ ২০১৭-এ অনুষ্ঠিত হয়।
অনন্ত প্রসাদ সিং
অনন্ত প্রসাদ সিং একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুইবার বিহার বিধানসভার সদস্য হিসেবে নির্বাচিত হয়েছিলেন।
রাজনৈতিক জীবন
অনন্ত প্রসাদ সিং ১৯৬৯ সালে প্রথমবারের মত মিরগঞ্জ থেকে বিহার বিধানসভার বিধায়ক হিসেবে নির্বাচিত হয়েছিলেন। এরপর, ১৯৭২ সালে তিনি টানা দ্বিতীয়বারের মত মিরগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।
মৃত্যু
অনন্ত প্রসাদ সিং ২০১৯ সালের ২৭ জানুয়ারি ৯২ বছর বয়সে প্রয়াত হন।
দেবীভাগবত পুরাণ
ইতিহাস
দেবীভাগবত পুরাণ গ্রন্থের ৭ম স্কন্ধের দশটি অধ্যায়ের (৩১ থেকে ৪০) ৫০৭টি শ্লোক মহাভারত গ্রন্থের ভগবদ্গীতা অংশের মতো পৃথক গ্রন্থাকারেও পঠিত হয়। এই অংশটির নাম দেবীগীতা। সি ম্যাকেঞ্জি ব্রাউনের মতে, এই অংশটি হয় মূল গ্রন্থ রচনাকালেই রচিত হয়, নয়তো পরে রচিত হয়ে প্রক্ষিপ্ত আকারে এই পুরাণে সংযোজিত হয়। তার মতে, এই অংশটি সম্ভবত খ্রিস্টীয় ১৩শ শতাব্দীতে রচিত হয়েছিল। এমনও হতে পারে, এটি তার পরে রচিত। কিন্তু খ্রিস্টীয় ১৬শ শতাব্দীর আগেই এই অংশটি রচিত হয়।
দেবীভাগবত পুরাণ গ্রন্থের ৯ম স্কন্ধে একাধিক শ্লোকে ‘মেচ্ছ’ (বর্বর) ও ‘যবন’ (বিদেশি) শব্দদুটি পাওয়া যায়। এই শব্দদুটির মাধ্যমে সম্ভবত পার্বত্য আদিবাসীদের বোঝায়। কিন্তু হাজরা প্রমুখ গবেষকদের মতে, যে সব শ্লোকে ‘ম্লেচ্ছ’ কথাটির উল্লেখ আছে, সেই সব শ্লোকের বিস্তারিত বিবরণগুলি পাঠ করলে বোঝা যায়, সেই সব শ্লোকগুলির রচয়িতা ইসলাম ধর্ম ও ভারতে ইসলামের প্রসার সম্পর্কে অবহিত ছিলেন। প্রধান গবেষকদের মতে, ৯ম স্কন্ধের এই অংশগুলির রচনাকাল খ্রিস্টীয় ১২শ থেকে ১৫শ শতাব্দীর মধ্যবর্তী সময়। এই অংশগুলি গ্রন্থের মূল অংশটির পরবর্তীকালে রচিত।
মিলিটারি প্রসিকিউটর ডবারম্যান
মিলিটারি প্রসিকিউটর ডোবারম্যান (সামরিক অভিশংশক ডবারম্যান) হল আহন বো-হিউন এবং জো বো-আহ অভিনীত একটি দক্ষিণ কোরিয়ান টেলিভিশন ধারাবাহিক। এটি ২০২২ সালের ২৮শে ফেব্রুয়ারি তারিখে টিভিএন -এ প্রিমিয়ার হয়েছিল এবং প্রতি সোম ও মঙ্গলবার রাত ১০ টা ৩০ মিনিটে (কোরিয়ান সময়) সম্প্রচারিত হয়েছে।
দেবীভাগবত পুরাণ
ইতিহাস
দেবীভাগবত পুরাণ মহাশক্তি-কেন্দ্রিক কোনো প্রাচীন ভারতীয় শাস্ত্র নয়। মার্কণ্ডেয় পুরাণ গ্রন্থের অন্তর্গত দেবীমাহাত্ম্যম্‌ অংশে খ্রিস্টীয় ৬ষ্ঠ শতাব্দীতেই মহাশক্তিকে সর্বোচ্চ দৈবসত্ত্বার স্বীকৃতি দেওয়া হয়। ভারতের মথুরা ও বাংলার বিভিন্ন অঞ্চলে পুরাতাত্ত্বিক খননকার্য চালিয়ে যে প্রমাণ পাওয়া গিয়েছে, তার থেকে বোঝা যায় খ্রিস্টীয় ২য় শতাব্দী থেকেই মহাশক্তি উপাসনা প্রচলিত ছিল। শাক্ত সম্প্রদায়ে দেবীমাহাত্ম্যম্‌ ও দেবীভাগবত পুরাণ গ্রন্থদুটি বিশেষ প্রভাবশালী। এই দুই গ্রন্থেই দেবীশক্তির শ্রেষ্ঠত্ব ও ভক্তিমূলক শক্তি-উপাসনার উপর জোর দেওয়া হয়েছে।
মিলিটারি প্রসিকিউটর ডবারম্যান
সারমর্ম
মিলিটারি প্রসিকিউটর ডোবারম্যান ডো বে-ম্যান (আহন বো-হিউন) এর গল্প বলে, যিনি অর্থ এবং খ্যাতির জন্য একজন সামরিক অভিশংসক হয়েছিলেন, তবে তিনি তার অবসরের দিনটির জন্য অপেক্ষা করছেন এবং চা উ-ইন (জো বো-আহ), যিনি একটি ছাইবোল পরিবারে জন্মগ্রহণ করেছিলেন এবং প্রতিশোধের জন্য একজন সামরিক অভিশংসক হয়েছিলেন।
দেবীভাগবত পুরাণ
বিন্যাস
দেবীভাগবত পুরাণ ১২টি স্কন্ধে (ভাগ) ৩১৮টি অধ্যায়ে বিন্যস্ত।
তালচের তাপবিদ্যুৎ কেন্দ্র শহরাঞ্চল
তালচের তাপবিদ্যুৎ কেন্দ্র শহরাঞ্চল (Talcher Thermal Power Station Township) ভারতের ওড়িশা রাজ্যের অনুগুল জেলার একটি শহর।
মিলিটারি প্রসিকিউটর ডবারম্যান
প্রযোজনা
২০২২ সালের ২৫শে জানুয়ারি তারিখে, প্রথম স্ক্রিপ্ট পড়ার ছবিগুলি প্রকাশিত হয়েছিল৷
দেবীভাগবত পুরাণ
বিন্যাস
প্রচলিত কিংবদন্তি অনুসারে, দেবীভাগবত পুরাণ গ্রন্থের শ্লোকসংখ্যা ১৮,০০০। প্রকৃত গ্রন্থটির বিভিন পাঠান্তর পাওয়া যায়। পাঠগুলির শ্লোকসংখ্যা উক্ত সংখ্যার নিকটবর্তী।
তালচের তাপবিদ্যুৎ কেন্দ্র শহরাঞ্চল
জনসংখ্যার উপাত্ত
ভারতের ২০০১ সালের আদমশুমারি অনুসারে তালচের থর্মাল শক্তি স্টেশন শহরাঞ্চল শহরের জনসংখ্যা হল ৬৬১৬ জন। এর মধ্যে পুরুষ ৫৫% এবং নারী ৪৫%।
দেবীভাগবত পুরাণ
পুরাণকথা: ১ম থেকে ৬ষ্ঠ স্কন্ধ
রোচার বলেছেন, অন্যান্য প্রধান পুরাণগুলির মতো দেবীভাগবত পুরাণ গ্রন্থের প্রথম স্কন্ধেও পুরাণের রূপরেখা, বিষয়বস্তুর বিন্যাস এবং কীভাবে পৌরাণিক বন নৈমিষারণ্যে ঋষিসমাবেশে এই পুরাণ প্রথম কীর্তিত হয়, তার বিবরণ দেওয়া হয়েছে। এই পুরাণ মতে, পরম সত্যের সকল রূপ প্রথম দিকে ছিল ‘নির্গুণ’ (নিরাকার, গুণের অতীত; এককথায়, সেই অবস্থায় পরম সত্য ছাড়া অন্য কিছুই ছিল না)। যদিও এই পুরাণ অনুসারে, এই নির্গুণ সত্য ছিলেন একজন ‘ভগবতী’ (নারী)। তিনি তিনটি ‘শক্তি’র মাধ্যমে স্বরূপ প্রকাশ করেন। এই তিনটি শক্তি হল – সাত্ত্বিকী (সত্য, সৃষ্টিশীল কর্ম), রাজসী (উদ্যম, উদ্দেশ্যহীন কর্ম) ও তামসী (মায়া, ধ্বংসাত্মক কর্ম)।
দ্বিতীয় স্কন্ধটি ক্ষুদ্রাকার। এটি পৌরাণিক উপাখ্যানমূলক। রোচার বলেছেন, এই অংশে হিন্দু মহাকাব্য মহাভারত গ্রন্থের চরিত্রদের অবতারণা করা হয়েছে। সেই সঙ্গে দেবীভাগবত পুরাণ গ্রন্থের শেষাবধি যে প্রধান চরিত্রগুলিকে দেখা যাবে, তাদেরও পরিচিতি দান করা হয়েছে। তৃতীয় স্কন্ধে রয়েছে দেবী ও দেবীভক্তি-সংক্রান্ত আলোচনা। এই স্কন্ধেই দেবী কীভাবে সৃষ্টিকর্তা ব্রহ্মার শক্তি মহাসরস্বতী, পালনকর্তা বিষ্ণুর শক্তি মহালক্ষ্মী এবং ধ্বংসকর্তা শিবের শক্তি মহাকালীর সৃষ্টি করলেন, তা বর্ণিত হয়েছে। তৃতীয় স্কন্ধে অপর হিন্দু মহাকাব্য রামায়ণ গ্রন্থের কয়েকটি কিংবদন্তিও উল্লিখিত হয়েছে।
তালচের তাপবিদ্যুৎ কেন্দ্র শহরাঞ্চল
জনসংখ্যার উপাত্ত
এই শহরের জনসংখ্যার ৮% হল ৬ বছর বা তার কম বয়সী।
দেবীভাগবত পুরাণ
পুরাণকথা: ১ম থেকে ৬ষ্ঠ স্কন্ধ
চতুর্থ স্কন্ধে আরও কয়েকটি কিংবদন্তি উল্লিখিত হয়েছে। এর মধ্যে রয়েছে কৃষ্ণ ও শিবের কথোপকথনটিও। এই স্কন্ধে তান্ত্রিক বিষয় ও যোগধ্যানের বিষয়গুলিও আলোচিত হয়েছে। রোচার বলেছেন, পঞ্চম ও ষষ্ঠ স্কন্ধে পূর্ববর্তী কিংবদন্তিগুলির পরবর্তী অংশ বর্ণিত হয়েছে। এই দুই স্কন্ধের অর্ধেক অধ্যায়ে দেবীর শ্রেষ্ঠত্ব দেখানো হয়েছে। এখানে দেখা গিয়েছে, পুরুষ দেবতারা সমস্যায় জর্জরিত হয়ে তার কাছে ছুটে যাচ্ছেন এবং তিনি নিজে যেহেতু মূর্তিমতী প্রজ্ঞা, সেহেতু সহজেই দেবতাদের সমস্যার সমাধান করে দিচ্ছেন। এই গ্রন্থে দেখা যাচ্ছে সকল পুরুষ দেবতারা দেবীর অধীনস্থ ও দেবীর উপর নির্ভরশীল।
দর্শন: ৭ম থেকে ৯ম স্কন্ধ
দেবীভাগবত পুরাণ গ্রন্থের সপ্তম স্কন্ধে বিষয়বস্তু অনেকটা দর্শনের দিকে বাঁক নিয়েছে। এই অংশে বেদের সারমর্মের শাক্ত ব্যাখ্যা প্রদত্ত হয়েছে। দেবীগীতা এই স্কন্ধেরই অন্তর্গত। দেবী ব্যাখ্যা করেছেন যে, তিনিই জগৎ সৃষ্টিকর্তা ব্রহ্ম। এখানে অদ্বৈত মত অনুসরণ করে বলা হয়েছে যে, আধ্যাত্মিক মুক্তি তখনই লাভ করা যায় যখন ব্যক্তির নিজের আত্মার সঙ্গে ব্রহ্মের অভেদত্ব অনুধাবন করতে পারে। দেবীর মতে, নিজেকে জগৎ থেকে বিচ্ছিন্ন করে নিজ আত্মার ধ্যানে রত হলে এই জ্ঞান অর্জন করা যায়।।
দেবীগীতা
ভগবদ্গীতা গ্রন্থের মতো দেবীগীতা অংশটিও একটি সংক্ষিপ্ত দার্শনিক সন্দর্ভ। এই গ্রন্থে দিব্য নারীসত্ত্বাকে ব্রহ্মাণ্ডে শক্তিশালী ও স্নেহময়ী সৃষ্টিকর্ত্রী, পরিব্যাপ্তকারিণী ও রক্ষয়িত্রী রূপে চিত্রিত করা হয়েছে। ব্রাউন বলেছেন, দেবীগীতা গ্রন্থের প্রথম অধ্যায়ে তিনি দয়াময়ী ও সুন্দরী বিশ্বজননী। তার নাম ভুবনেশ্বরী (অর্থাৎ, ভুবনের ঈশ্বরী)। এরপর ২য় থেকে ১০ অধ্যায় (পুরাণের ৩২শ থেকে ৪০শ অধ্যায়) পর্যন্ত ধর্মতত্ত্ব ও দর্শন-সংক্রান্ত শিক্ষা দান করা হয়েছে। দেবীগীতা অংশের কিছু কিছু শ্লোক দেব্যুপনিষদ্‌ গ্রন্থের প্রায় অনুরূপ।
দেবীগীতা প্রায়শই ভগবদ্গীতা থেকে উদ্ধৃতি দানের মাধ্যমে শাক্ত ধারণাগুলি ব্যাখ্যা করেছে। এই গ্রন্থে দেবীকে বলা হয়েছে প্রত্যেক ব্যক্তিসত্ত্বার অন্তরস্থ “বিশ্বজনীন পরাশক্তি”। এই পরিভাষাটি হিন্দু দর্শনের সাংখ্য শাখা থেকে গৃহীত। এই গ্রন্থে অদ্বৈত বেদান্ত ধারণাগুলি গ্রহণ করা হয়েছে। অদ্বৈততত্ত্বের উপর এতে গুরুত্ব আরোপ করা হয়েছে। সকল দ্বৈতবোধকে এখানে ভ্রান্ত বলে প্রত্যেক জীবিত আত্মার সঙ্গে ব্রহ্মের একত্ব বোধকেই মুক্তির পথ বলে উল্লেখ করা হয়েছে। যদিও ট্রেসি পিন্টম্যানের মতে, দেবীগীতা গ্রন্থে তান্ত্রিক ধারণায় দেবীকে চিত্রিত করা হয়েছে। এখানে দেবী একটি মাতৃসমা চরিত্র। যা আদি শঙ্করের অদ্বৈত বেদান্তের লিঙ্গ-নিরপেক্ষ ব্রহ্মের ধারণার থেকে অনেকটাই পৃথক।
উৎসব ও সংস্কৃতি
রোচার বলেছেন, এই পুরাণের সপ্তম স্কন্ধে দেবী-সংক্রান্ত উৎসব, তীর্থ-সংক্রান্ত তথ্য এবং তাঁকে স্মরণ করার উপায় বর্ণিত হয়েছে। এই স্কন্ধেই শিবের সঙ্গে তাঁর সম্পর্ক ও স্কন্দের জন্মের বিবরণ সংক্ষেপে আলোচনা করা হয়েছে। এই স্কন্ধের শেষ দশটি অধ্যায় (৩১শ থেকে ৪০শ অধ্যায়) হল বিখ্যাত দার্শনিক সন্দর্ভ দেবীগীতা। এই অংশটি পৃথক গ্রন্থাকারেও প্রকাশিত হয়ে থাকে। দেবীভাগবত পুরাণ গ্রন্থের অষ্টম স্কন্ধটিতে হিন্দু পৌরাণিক সাহিত্যের পঞ্চলক্ষণের একটি লক্ষণ অন্তর্ভুক্ত হয়েছে। এখানে পৃথিবী, গ্রহ ও নক্ষত্রের ভূগোল, সূর্য ও চন্দ্রের গতি এবং সময়ের ব্যাখ্যা ও হিন্দু পঞ্জিকা আলোচিত হয়েছে।
এই পুরাণের দীর্ঘতম অংশটি হল নবম স্কন্ধ। এটি গঠনভঙ্গিমা ও বিষয়বস্তুর দিক থেকে ব্রহ্মবৈবর্ত পুরাণ গ্রন্থের ‘প্রকৃতিখণ্ড’ অংশের অনুরূপ। উভয় অংশই দেবী-কেন্দ্রিক এবং উভয় অংশেই দেবীতত্ত্ব আলোচিত হয়েছে। তবে উভয় অংশের মধ্যে একটি পার্থক্য রয়েছে। ব্রহ্মবৈবর্ত পুরাণ গ্রন্থের ‘প্রকৃতিখণ্ডে’ অনেক শ্লোকে বিষ্ণুর বিভিন্ন নামের (অবতার) উল্লেখ করে তার স্তুতি করা হয়েছে। দেবীভাগবত পুরাণ গ্রন্থের নবম স্কন্ধে এই অংশগুলি সংযোজিত হয়েছে। কিন্তু সেখানে বিষ্ণুর নামের পরিবর্তে দেবীর নাম ব্যবহৃত হয়েছে।
দেবী, ব্রহ্মাণ্ড ও ধর্ম: দশম থেকে দ্বাদশ স্কন্ধ
দেবীভাগবত পুরাণ গ্রন্থের দশম স্কন্ধটি অন্যতম ক্ষুদ্রতম স্কন্ধ। এটিতে ‘মন্বন্তর’ এবং একটি প্রধান পুরাণের অন্যান্য প্রয়োজনীয় লক্ষণগুলি সন্নিবেশিত হয়েছে। এও বলা হয়েছে যে, প্রত্যেক বিশ্বজনীন সময়চক্রে দেবী পূজিত হন। কারণ, তিনিই শ্রেষ্ঠ এবং তিনিই দুষ্টের দমন ও শিষ্টের পালন করেন।
এই পুরাণের একাদশ স্কন্ধে আলোচিত হয়েছে ‘গ্রাম’ (গ্রাম, গোষ্ঠী) ও ‘দেশে’র (রাষ্ট্র) অন্তর্গত ব্যক্তির ‘সদাচার’ (গুণাবলি) ও ধর্ম। এই অংশে শ্রুতির প্রশংসা করা হয়েছে এবং বলা হয়েছে শ্রুতিই প্রধান ধর্মগ্রন্থ। আরও বলা হয়েছে স্মৃতি ও পুরাণ গ্রন্থাবলিও সহায়ক ধর্মগ্রন্থ। এই অংশের আরও একটি বৈশিষ্ট্য হল, এখানে বলা হয়েছে যে, তন্ত্রও একটি সহায়ক ধর্মগ্রন্থ। তবে তন্ত্র যতক্ষণ বেদের বিরুদ্ধে না যাচ্ছে, তখক্ষণই তা সহায়ক। একাদশ স্কন্ধেই রুদ্রাক্ষ জপমালার উৎস, ললাটে ত্রিপুণ্ড্র নামক তিলক ধারণের মাহাত্ম্য, পাঁচ প্রকার সন্ধ্যাবন্দনা ও পাঁচ প্রকার যজ্ঞের বিবরণ দেওয়া হয়েছে।
দেবীভাগবত পুরাণ গ্রন্থের দ্বাদশ স্কন্ধে দেবীকে বেদজননী, ‘আদ্যাশক্তি’ (আদি পরমা শক্তি) ও গায়ত্রী মন্ত্রের সার বলে উল্লেখ করা হয়েছে। শ্লোকগুলিতে গায়ত্রী মন্ত্রের প্রত্যেকটি অক্ষর থেকে হিন্দু ধর্মীয় প্রথায় গুরুত্বপূর্ণ ১০০৮টি নামের তালিকা প্রস্তুত করা হয়েছে। এই নামগুলি ঐতিহাসিক ঋষিগণ, দেবদেবী, সাংগীতিক ছন্দ, মুদ্রা ও দেবীর মাহাত্ম্যসূচক নাম।
প্রতিক্রিয়া
ফাউলস্টন ও অ্যাবটের মতে, দেবীভাগবত পুরাণ গ্রন্থের শ্লোকসমূহ ও ধারণাগুলি ঔপনিষদ্‌ ভিত্তির উপর স্থাপিত। এই গ্রন্থে অদ্বৈতবাদ এবং ব্রহ্ম ও আত্মার একত্ব প্রতিপাদিত হয়েছে। সি. ম্যাকেঞ্জি ব্রাউন ও অন্যান্য গবেষকের মতে, দেবীভাগবত পুরাণ আদি শঙ্করের অদ্বৈত বেদান্ত শাখার দর্শন ও রূপকালঙ্কারগুলি ব্যবহার করেছে। যদিও এই ধারণাগুলি এই গ্রন্থে দেবীকে কেন্দ্র করে পুনঃসৃজিত হয়েছে। ট্রেসি পিঞ্চম্যানের মতে, এই গ্রন্থে দেবী শুধুমাত্র ব্রহ্ম-আত্মা নন, তিনি মায়া বা নিত্য-পরিবর্তনশীল জাগতিক সত্যও বটে।
দেবীভাগবত পুরাণ গ্রন্থে দেবী হলেন একাধারে ‘অবিদ্যা’র (অজ্ঞানতা) মাধ্যমে আত্ম-বন্ধনের এবং ‘বিদ্যা’র (জ্ঞান) মাধ্যমে আত্ম-মোক্ষ লাভের কারণ। এই গ্রন্থ অনুসারে, তিনি ব্রহ্ম নামে পরিচিত বৈদিক অধিবিদ্যামূলক সত্যের ধারণাটির অনুরূপ। অন্যদিকে তিনি মহাশক্তি, ব্রহ্মাণ্ডের চালিকাশক্তি, মহানায়িকা, গুপ্তশক্তি, শক্তি এবং সকলের অন্তরে নিহিত আনন্দ। কিনসলের মতে, এই পুরাণে উল্লিখিত দেবীই হলেন সকল পদার্থ, ধরিত্রী মাতা, ব্রহ্মাণ্ড ও পরমাপ্রকৃতি। ব্রাউন বলেছেন, এই গ্রন্থে দেবীকে ‘ব্রহ্মাণ্ডের গর্ভাশয়’ বলে উল্লেখ করা হয়েছে। তিনি তার সন্তানদের কাজকর্ম প্রত্যক্ষ করেন, তাদের সত্য প্রকৃতি আবিষ্কার ও উপলব্ধি করতে সাহায্য করেন, তাদের ভ্রান্তি ক্ষমা করেন, যাঁরা তার সন্তানদের ভীতিপ্রদর্শন করেন, তাদের প্রতি ভয়ংকরী মূর্তি ধারণ করেন এবং তিনি সকল আত্মার বন্ধু হন।
জুন ম্যাকড্যানিয়েলের মতে, দেবীভাগবত পুরাণ একটি গুরুত্বপূর্ণ ও ঐতিহাসিক ভক্তিমূলক শাক্ত ধর্মগ্রন্থ।
গীতিমাল্য
থাম্ব|গীতিমাল্য-রবীন্দ্রনাথ ঠাকুর গীতিমাল্য হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৪ সালে প্রথম প্রকাশিত হয়। এটি রবীন্দ্রনাথের কাব্য রচনার "গীতাঞ্জলি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতিমাল্যের ষোলটি কবিতা  গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।
আল-মাশানা
আল-মাশানা (المشنة) হল একটি উপ-জেলা যা ইয়েমেনে র ইব্বি গভর্নরেটের  আল মাশান্নাহ জেলা অবস্থিত। ২০০৪ সালের শুমারির হিসাবে আল-মাশানার জনসংখ্যা ৮৬২১২ জন।
প্রোগ্রেসিভ রক
প্রোগ্রেসিভ রক (সংক্ষেপে:  প্রোগ; প্রায়শই আর্ট রক, ক্লাসিক্যাল রক বা  সিম্ফনিক রক) রক সঙ্গীতের একটি উপধারা যা ১৯৬০ দশকের মাঝামাঝি সময়ে যুক্তরাজ্য ও যুক্তরাষ্ট্রে বিস্তৃতি লাভ করে। প্রাথমিকভাবে "প্রোগ্রেসিভ পপ" নামে অভিহিত, এই সঙ্গীত শৈলী মূলত সাইকেডেলিক ব্যান্ডগুলির বহিঃপ্রকাশ, যারা যন্ত্রসঙ্গীত ও রচনামূলক কৌশলের পক্ষে আদর্শ পপ ঐতিহ্যকে পরিত্যাগ করার মাধ্যমে অবিচ্ছিন্নভাবে জ্যাজ, লোককলা বা শাস্ত্রীয় সঙ্গীতের সঙ্গে যুক্ত ছিল। অতিরিক্ত উপাদানসমূহের মধ্যে রয়েছেে এর "প্রোগ্রেসিভ" ("প্রগতিশীল") স্তর: কাব্যিক গানের কথা, নতুন শব্দের জন্য প্রযুক্তির বহুরূপী ব্যবহার, "শিল্প" আচরণকৃত সঙ্গীত, এবং স্টুডিওর চেয়ে বরং মঞ্চই বাদ্যযন্ত্র কার্যকলাপের কেন্দ্রবিন্দু হয়ে ওঠে, যা প্রায়শই নাচার চাইতে মূলত শ্রবণের উদ্দেশ্যেই সঙ্গীত উৎপাদন করে থাকে।
'টিজ দ্য সিজন (ভিন্স গিল এবং অলিভিয়া নিউটন-জনের অ্যালবাম)
'টিজ দ্য সিজন (Tis the Season) হল আমেরিকান গায়ক ভিন্স গিল এবং অস্ট্রেলিয়ান গায়ক অলিভিয়া নিউটন-জন কর্তৃক একটি ক্রিসমাস অ্যালবাম, যা ২০০০ সালে হলমার্ক এন্টারটেইনমেন্টের ক্রিসমাস সিজনের অংশ হিসেবে মুক্তি পায়। এটি নিউটন-জনের প্রথম এবং গিলের তৃতীয় ক্রিসমাস অ্যালবাম। 'টিজ দ্য সিজন মূলত ধ্রুপদী ক্রিসমাস গানের সংকলন এবং যেখানে ভিন্স এবং নিউটন-জনের দ্বৈত পরিবেশনা রয়েছে। এছাড়াও বিশেষ অতিথি হিসেবে দ্য ব্র্যাডফোর্ড সিঙ্গার এতে দুইটি গান গেয়েছেন। লন্ডন সিম্ফনি অর্কেস্ট্রা অ্যালবামটির সমস্ত অর্কেস্ট্রা যন্ত্রাণুষঙ্গ সঙ্চালিত করে।
ডোরেমন: নোবিতা অ্যান্ড দ্য টিন ল্যাবরিন্থ
ডোরেমন: নোবিতা অ্যান্ড দ্য টিন ল্যাবরিন্থ ১৯৯৪ সালের জাপানি অ্যানিমেটেড চলচ্চিত্র। এটি জাপানি ডোরেমন মাঙ্গা এবং অ্যানিমে ধারাবাহিকের উপর ভিত্তি করে নির্মিত। ১৯৯৪ সালের ৬ মার্চ জাপানে চলচ্চিত্রটি মুক্তি পায়।
লেন পাস্কো
লিওনার্ড স্টিফেন পাস্কো (Len Pascoe; জন্ম: ১৩ ফেব্রুয়ারি, ১৯৫০) পশ্চিম অস্ট্রেলিয়ার ব্রিজটাউন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। মেসিডোনীয় ভাষায় তার পুরো নাম লিওনার্ড স্টিফেন ডার্টানোভিচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেন পাস্কো।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত লেন পাস্কো’র প্রথম-শ্রেণীর খেলোয়াড়ী জীবন চলমান ছিল। অস্ট্রেলিয়ায় নিজেকে আত্মপ্রকাশকালে ক্যারি প্যাকারের পরিচালনায় বিশ্ব সিরিজ ক্রিকেটে জড়িয়ে পড়লেও তার উপর তেমন প্রভাব ফেলেনি। ফাস্ট বোলার হিসেবে নিয়মিতভাবে ঘণ্টায় ৯০ মাইল গতিবেগে বোলিং করতে পারতেন।
নিউ সাউথ ওয়েলসের পাঞ্চবোল বয়েজ হাই স্কুলে অধ্যয়ন করেছেন ও ব্যাংকসটাউন ক্লাবে খেলেন। সেখানে তার সহপাঠি ছিলেন বিখ্যাত ক্রিকেটার জেফ থমসন। এ দুজন ঘনিষ্ঠ বন্ধুত্বপূর্ণ সম্পর্ক বজায় রেখে চলেছেন। একত্রে ক্লাব, রাজ্য ও টেস্ট পর্যায়ের দলে ক্রিকেট খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে চৌদ্দটি টেস্ট ও ঊনত্রিশটি একদিনের আন্তর্জাতিকে অংশগ্রহণ করেছেন লেন পাস্কো। ১৬ জুন, ১৯৭৭ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ জানুয়ারি, ১৯৮২ তারিখে অ্যাডিলেডে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। এ সময়ে বিশ্ব সিরিজ ক্রিকেটেও অংশ নিয়েছিলেন লেন পাস্কো। ১৯৮০ সালে লন্ডনের ওভালে শতবার্ষিকী টেস্টের প্রথম ইনিংসে ৫/৫৯ পান।
১৯৭৭ সালে ইংল্যান্ড গমন করেন। ২১.৭৮ গড়ে ৪১ উইকেট লাভ করেন তিনি। তন্মধ্যে, ৩ টেস্ট থেকে ১৩ উইকেট পেয়েছিলেন। এরপর নিজ দেশে নিউজিল্যান্ডের বিপক্ষে ১২ ও ১৯৮০-৮১ মৌসুমে ভারতের বিপক্ষে ১৬ উইকেট পান। তবে, উত্তরোত্তর হাঁটুর আঘাতে জর্জরিত হতে থাকেন। ফলশ্রুতিতে, ১৯৮১ সালে ইংল্যান্ড গমন করা থেকে বিরত থাকেন। ১৯৮১-৮২ মৌসুমে ওয়েস্ট ইন্ডিজের বিপক্ষে মাঠে ফিরে আসেন। তবে, তার বোলিংয়ের কার্যকারিতা অনেকাংশেই হ্রাস পায়। মাত্র চার উইকেট পান তিনি।
ব্যক্তিগত জীবন
১৯৮১-৮২ মৌসুমে অস্ট্রেলিয়ায় অনুষ্ঠিত ফ্রাঙ্ক ওরেল ট্রফি সিরিজ শেষে হাঁটুর আঘাতের কারণে আন্তর্জাতিক ক্রিকেট থেকে অবসর গ্রহণের কথা ঘোষণা করেন। অবসর গ্রহণের পর নিউ সাউথ ওয়েলসের কোচের দায়িত্ব পালন করেন। পাশাপাশি, ক্রীড়া বিনোদন জগতেও জড়িয়ে পড়েন।
যুগোস্লাভীয় বংশোদ্ভূত লেন পাস্কো’র পারিবারিক নাম ছিল ডার্টানোভিচ। জিওফ লসন তার আত্মজীবনীমূলক গ্রন্থ ‘হেনরি’তে পাস্কো’র মেসিডোনীয় হবার বিষয় তুলে ধরেন। অভিবাসিত হবার পর প্রায়শঃই ইয়ান ও গ্রেগ চ্যাপেল ভ্রাতৃদ্বয়ের মধ্যে তার বিষয়ে বাজি ধরার কথা তুলে ধরেন। একবার তিনি মন্তব্য করেছিলেন যে, ‘বাঘ কখনো তার দাগ পাল্টাতে পারে না।’ এর জবাবে উইকেট-রক্ষক রড মার্শ বলেন যে, আমি ভেবেছি যে, তুমি হয়তোবা আরও বাউন্সারের কথা বলতে যাচ্ছ।
নভেম্বর, ২০১৭ সালে দক্ষিণ অস্ট্রেলিয়া ও পশ্চিম অস্ট্রেলিয়া সফর শেষে বাড়ি ফেরার পর ডগ ওয়াল্টার্স ও জেফ থমসন জানান যে, পাস্কো’র রোগের সংক্রমণ ঘটেছে ও তিন সপ্তাহ সিডনির হাসপাতালে অবস্থান করেছিলেন।
রেইনহোল্ড মেসনার
রেইনহোল্ড মেসনার (Reinhold Andreas Messner) (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহণের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।
ফুটবল খেলার নিয়মাবলী
ফুটবল খেলার নিয়মাবলী হলো ফুটবলের বিধিবদ্ধ নিয়ম। নিয়মাবলীতে একটি দলে কতজন খেলোয়াড় থাকবে, খেলার সময়সীমা, মাঠ এবং বলের আকার, ফাউলের ধরন ও প্রকৃতি যাতে রেফারিরা শাস্তি দিতে পারে তার ধরন, বারংবার ভুল ব্যাখ্যা করা অফসাইড আইন এবং অন্যান্য অনেক আইন উল্লেখ করা হয়েছে যা এই খেলাটিকে সঠিকভাবে বর্ণনা করে। একটি ম্যাচ চলাকালে খেলার আইনগুলি ব্যাখ্যা করা এবং প্রয়োগ করা রেফারির কাজ।
ঊনবিংশ শতাব্দীর মাঝামাঝি সময়ে ফুটবলের নিয়মকে বিধিবদ্ধ করার বিভিন্ন প্রচেষ্টা নেওয়া হয়। প্রচলিত আইনগুলি ১৮৩৮ সালের, যেখানে নতুনভাবে গঠিত ফুটবল অ্যাসোসিয়েশন কর্তৃক একটি নিয়মাবলী আনুষ্ঠানিকভাবে গৃহীত হয়।
ফিফা ফুটবল খেলার নিয়মাবলী কেবলমাত্র তার সদস্যদের ব্যবহারের অনুমতি দেয়। নিয়মগুলি জাতীয় ফুটবল সংস্থাকে কিছু ছোট ছোট ঐচ্ছিক পরিবর্তনের অনুমতি দেয়, যার মধ্যে কয়েকটি নিম্ন স্তরে খেলার জন্য প্রযোজ্য, তবে এছাড়া বিশ্বব্যাপী সকল সংগঠিত ফুটবল একই নিয়মের অধীনে খেলা হয়।
খেলার বর্তমান নিয়মাবলী
বর্তমান খেলার নিয়মাবলীতে (এলওটিজি) সতেরোটি পৃথক আইন রয়েছে, প্রতিটি আইন বিভিন্ন নিয়ম এবং নির্দেশাবলী নিয়ে গঠিত:
অনুমোদিত পরিবর্তন
উপরের স্তরের সব ফুটবল একই নিয়ম অনুসারে খেলা হয়। নিয়মসমূহ যুব, প্রবীণ, প্রতিবন্ধী এবং তৃণমূল ফুটবলের জন্য কিছু পরিবর্তনের অনুমতি দেয় যেমন খেলার দৈর্ঘ্য হ্রাস করা এবং সাময়িক বহিষ্কার।
বর্ণনা এবং ব্যাখ্যা
১৯৯৭ সালে একটি বড় সংশোধনী পুরো অনুচ্ছেদগুলি বদলে ফেলে এবং নীতিগুলি সরল ও শক্তিশালী করার জন্য অনেকগুলি বিভাগকে স্পষ্ট করে দেয়। এই আইনগুলি ইংরেজদের প্রচলিত আইন শৈলীতে রচিত এবং এর অর্থ হল নীতিমালার নির্দেশিকা এবং লক্ষ্যগুলি যা অনুশীলন, ঐতিহ্য এবং রেফারি কর্তৃক প্রয়োগের মাধ্যমে স্পষ্ট করা হয়।
প্রকৃত আইন বইতে দীর্ঘ ৫০ পৃষ্ঠারও বেশি বিষয় রয়েছে যা বিভিন্ন বিভাগে বিভক্ত, এতে অনেকগুলি চিত্র রয়েছে তবে আনুষ্ঠানিকভাবে মূল ১৭ আইনের অংশ নয়। ২০০৭ সালে ফিফা প্রশ্ন ও উত্তর (প্রশ্নোত্তর) থেকে প্রাপ্ত বিষয়ের অনেকগুলি এই অতিরিক্ত বিভাগকে পুনর্গঠন করা হয় এবং একটি নতুন "রেফারির জন্য অতিরিক্ত নির্দেশনা এবং নির্দেশিকা" বিভাগ রাখা হয়। আইনসমূহের ২০১৬/২০১৭ সংস্করণে এই বিভাগের বিষয়সমূহ আইনসমূহে তাদের আঁটা হয়।
রেফারিগণ আইন প্রয়োগের ক্ষেত্রে তাদের রায় এবং সাধারণ বিবেচনা ব্যবহার করবে বলে আশা করা হয়; এটি অনানুষ্ঠানিক ভাবে "আইন ১৮" নামে পরিচিত।
এক্তিয়ার এবং পরিবর্তন পরিচালনা
আইনসমূহ আন্তর্জাতিক ফুটবল অ্যাসোসিয়েশন বোর্ড (আইএফএবি) দ্বারা পরিচালিত হয়। তারা আলোচনার জন্য বছরে একবার মিলিত হয় এবং যে বিদ্যমান আইনের কোন পরিবর্তন নিয়ে আলোচনা করে। আইনসমূহ হাল নাগাদ করার জন্য সভা সাধারণত শীতকালে অনুষ্ঠিত হয় এবং প্রতিবছরের ১ জুলাই থেকে তা তাৎক্ষণিকভাবে কার্যকর হয়। আইনসমূহ দ্বারা সকল আন্তর্জাতিক ম্যাচ এবং সদস্য সংস্থার জাতীয় ম্যাচ পরিচালনা করা হয়। ইফাব (IFAB) বোর্ডের আটজন সদস্যের মধ্যে ন্যূনতম ছয়জন একটি নিয়ম পরিবর্তন করার পক্ষে ভোট দিলে সেটি গৃহীত হয়। ৮টি আসনের মধ্যে চারটি আসন ফিফার ২০০+ সদস্য সংস্থার প্রতিনিধিত্ব করে, অপর চারটি আসন ব্রিটিশ অ্যাসোসিয়েশনের প্রত্যেকটি থেকে একজন করে (এফএ ইংল্যান্ডের প্রতিনিধিত্ব করে, এসএফএ স্কটল্যান্ডের প্রতিনিধিত্ব করে, এফএডব্লিউ ওয়েলসের প্রতিনিধিত্ব করে এবং আইএফএ উত্তর আয়ারল্যান্ডের প্রতিনিধিত্ব করে), যার অর্থ ফিফার অনুমোদন ব্যতীত কোনও পরিবর্তন করা যাবে না, তবে ফিফা ব্রিটিশ পরিচালনা পর্ষদের কমপক্ষে দু'জনের অনুমোদন ছাড়া আইন পরিবর্তন করতে পারে না।
১৮৬৩ সালের আগে
থাম্ব|১৮৬৩ সালে খেলার নিয়মের মূল বই উনিশ শতকে "ফুটবল" শব্দটি বিভিন্ন ধরনের খেলাকে বোঝাতে ব্যবহৃত হতো যেখানে খেলোয়াড়রা একটি বলকে প্রতিপক্ষের গোলে নিয়ে যাওয়ার চেষ্টা করতো। "ফুটবল" এর প্রথম প্রকাশিত নিয়মসমূহ রাগবি স্কুলের (১৮৪৫) যেখানে ব্যাপকভাবে বল হাত দিয়ে ধরার অনুমতি ছিল, ইটন ফিল্ড গেম (১৮৪৭) এটিকে দ্রুত অনুসরণ করে যেখানে বল হাত দিয়ে ধরার ক্ষেত্রে অনেক বেশি বাধা ছিল। ১৮৩০ এবং ১৮৫০-এর দশকের মধ্যে কেমব্রিজ বিশ্ববিদ্যালয়ে ব্যবহারের জন্য বেশ কয়েকটি বিধি-বিধান তৈরি করা হয়েছিল - তবে সেগুলি সাধারণত তখন প্রকাশিত হয়নি এবং পরবর্তীকালে এর অনেকগুলি হারিয়ে যায়। ফুটবল ক্লাবগুলি (স্কুল বা বিশ্ববিদ্যালয়ের চেয়ে আগে) প্রথম বিস্তৃত নিয়মাবলী প্রকাশ করে, এদের মধ্যে ছিল শেফিল্ড এফসি (১৮৫৮ সালে লিখিত ও ১৮৫৯ সালে প্রকাশিত) যা ফুটবল অ্যাসোসিয়েশন বিধি দ্বারা বন্ধ না হওয়া অবধি ২০ বছর ধরে খেলাটি বিধিবদ্ধ করেছিল এবং মেলবোর্ন এফসি (১৮৫৯) যা অস্ট্রেলীয় নিয়মের ফুটবলের উৎস। ১৮৬৩ সালের শেষদিকে ফুটবল অ্যাসোসিয়েশনের উদ্ভব হওয়ার পর বিভিন্ন বিধিবিধানের বিভিন্ন সংকলন প্রকাশিত হয়, যেমন কতটা বল পরিচালনা করা যায়, অফসাইডের বর্ণনা, প্রতিপক্ষের সাথে অনুমোদিত শারীরিক সংস্পর্শের পরিমাণ এবং যে উচ্চতায় একটি গোল করা যায়।
১৮৬৩ সালের নিয়মাবলী
১৮৬৩ সালে কিছু ফুটবল ক্লাব রাগবি স্কুলের উদাহরণ অনুসরণ করে বল হাতে ধরে নিয়ে যাওয়ার অনুমতি দেয়, খেলোয়াড়দের বল বহনকারী প্রতিপক্ষকে "হ্যাক" (পায়ে লাথি দেওয়ার) করার অনুমতি দিয়েছিল। নিয়মাবলীর প্রথম সংস্করণ তৈরির জন্য এফএ’র সভার সময় "হ্যাকিং" এবং "নন-হ্যাকিং" এর সমর্থক ক্লাবগুলির মধ্যে একটি মারাত্মক বিভাজন তৈরি হয়। ১৮৬৩ সালের ১৭ নভেম্বর এফএ-এর একটি বৈঠকে এই বিষয়টি নিয়ে আলোচনা হয় যাতে "হ্যাকিং" এর পক্ষের ক্লাবগুলি প্রাধান্য পায়। এফএর সচিব এবেনেজার কোব মোরলির তৈরিকৃত ফুটবল অ্যাসোসিয়েশনের নিয়মাবলীর প্রথম খসড়ায় এর পক্ষপাত প্রতিফলিত হয়, এতে এমন অনেকগুলি বৈশিষ্ট্য রয়েছে যা বর্তমানের ফুটবলের চেয়ে রাগবির সাথে বেশি মিল পাওয়া যায়।
আইনগুলি চূড়ান্ত ("নিষ্পত্তি") করার জন্য আরো একটি বৈঠকের সময় নির্ধারণ করা হয়।. ২৪ নভেম্বর এই গুরুত্বপূর্ণ বৈঠকে "হ্যাকার" পক্ষ আবারো সামান্য ব্যবধানে সংখ্যাগরিষ্ঠতা পায়। তবে বৈঠক চলাকালে মরলি কেমব্রিজ বিশ্ববিদ্যালয় থেকে সম্প্রতি প্রকাশিত ফুটবল আইনসমূহের দিকে প্রতিনিধিদের দৃষ্টি আকর্ষণ করেন যেখানে বল বহন করা এবং হ্যাকিং নিষিদ্ধ করা হয়েছে। কেমব্রিজের নিয়ম সম্পর্কে আলোচনা করা হয় এবং এই বিষয়ে কেমব্রিজের সাথে যোগাযোগের পরামর্শ দেওয়া হয়, নিয়মাবলী চূড়ান্ত "নিষ্পত্তি" করতে ডিসেম্বরের ১ তারিখে আরো একটি বৈঠকের বসার সিদ্ধান্ত হয়। রাগবি পদ্ধতির ফুটবলকে সমর্থনকারী বেশ কয়েকজন প্রতিনিধি এই অতিরিক্ত সভায় অংশ নেননি, ফলে হ্যাকিং এবং বল বহন নিষিদ্ধ করা হয়।
"হ্যাকিং" পন্থী আইন গৃহীত হওয়া রোধ করার জন্য ব্ল্যাকহ্যাথের সর্বাধিক বিশিষ্ট "হ্যাকিং" ক্লাব ফ্রান্সিস ক্যাম্পবেল এফএ সভাপতি আর্থার পেম্বার, মুরলি এবং তাদের সহযোগীদেরকে ২৪ নভেম্বরের বৈঠকে "হ্যাকিংপন্থী" আইন রোধ করতে ভুলভাবে পরিচালনা করার জন্য অভিযুক্ত করেন। পেম্বার দৃঢ়ভাবে এই ধরনের "অযৌক্তিক আচরণের অভিযোগ" অস্বীকার করেন। পরবর্তী ইতিহাসবিদদের রায় বিভিন্ন ধরনের হয়েছে: তরুণরা ক্যাম্পবেলকে "দাম্ভিকতা" করার অভিযোগ করেছেন, অন্যদিকে হার্ভে ক্যাম্পবেলের অভিযোগকে সমর্থন করেছেন এবং হ্যাকিংপন্থী ক্লাবগুলির বিরুদ্ধে "অভ্যুত্থান" করার জন্য হ্যাকিং-বিরোধীদের অভিযুক্ত করেছেন। while Harvey supports Campbell's allegations, accusing the non-hackers of a "coup" against the pro-hacking clubs. এই বিরোধের ফলে অন্যান্য "হ্যাকিং" ক্লাবগুলির সাথে ব্ল্যাকহ্যাথ এফএ ছেড়ে চলে যায়।
১৮৬৩ সালের ৮ ডিসেম্বর এর সভায় এফএ সম্মতি জানায় যে জন লিলিহোয়াইট লন্ডনের বেল’স লাইফ-এ নিয়মাবলী প্রকাশ করবেন। নতুন নিয়মে প্রথম খেলাটি বার্নস এবং রিচমন্ডের মধ্যে অনুষ্ঠিত হয়, খেলাটি ০-০ গোলে ড্র হয়েছিল। ইংরেজ ফুটবল ক্লাবগুলি নিয়মাবলীটি সার্বজনীন ভাবে গ্রহণ করেনি। শেফিল্ড নিয়মাবলীর ব্যবহার অনেকেই অব্যাহত রাখে। অধিকতর বল হাত দিয়ে ধরার উপর আরো বেশি জোর দিয়ে অধিকতর শারীরিক খেলাকে প্রাধান্য দেয়, বেশিরভাগ তার প্রথম দিকে এফএর সদস্য হওয়ার বিরুদ্ধে সিদ্ধান্ত নিয়েছিল এবং পরে ১৮৭১ সালে রাগবি ফুটবল ইউনিয়ন গঠন করে।
আইএফএবি গঠন
ইংল্যান্ডে ব্যবহৃত নিয়ম (ফুটবল অ্যাসোসিয়েশনের এখতিয়ার) এবং যুক্তরাজ্যের অন্যান্য হোম নেশনস স্কটল্যান্ড, ওয়েলস এবং আয়ারল্যান্ডের মধ্যে সামান্যতম পার্থক্যের ফলে সমস্ত হোম নেশনস এর নিয়মসমূহ তদারকি করার জন্য আন্তর্জাতিক ফুটবল অ্যাসোসিয়েশন বোর্ড তৈরি করা হয়েছিল। ১৮৮৬ সালে তাদের প্রথম সভা অনুষ্ঠিত হয়। এর আগে বিভিন্ন দেশের দলকে খেলতে যাওয়ার আগে কোন দেশের নিয়ম ব্যবহার করা হবে তা নিয়ে একমত হতে হতো।
ফিফা স্বীকৃতি
১৯০৪ সালে প্যারিসে মহাদেশের আন্তর্জাতিক ফুটবল সংস্থা ফিফা প্রতিষ্ঠিত হলে এটি তাত্ক্ষণিকভাবে ঘোষণা করে যে ফিফা আইএফএবি এর নির্ধারিত নিয়ম মেনে চলবে। আন্তর্জাতিক খেলার ক্রমবর্ধমান জনপ্রিয়তার কারণে ১৯১৩ সালে ফিফার প্রতিনিধিদের আইএফএবি-তে যেতে হয়েছিল। ১৯৫৮ সাল পর্যন্ত ফিফার ইচ্ছার বিরুদ্ধে পরিবর্তন চাপিয়ে দেওয়ার জন্য ব্রিটিশ অ্যাসোসিয়েশনের পক্ষে একত্রে ভোট দেওয়া সম্ভব ছিল। এই অবস্থা বর্তমানের ভোটদান ব্যবস্থা গ্রহণের সাথে পরিবর্তিত হয়েছে যার ফলে কোন সংশোধনী পাস করার জন্য ফিফার সমর্থন প্রয়োজনীয়, তবে পর্যাপ্ত নয়।
নিয়মাবলীর শিরোনাম
১৯৩৮ সালের নিয়মাবলী পুনর্লিখনের মাধ্যমে ১৭ টি শিরোনামে আইনের পদ্ধতি চালু হয় যা কেবলমাত্র সামান্য পরিবর্তনের মাধ্যমে আজ অবধি চালু আছে। ১৯৩৮ সাল থেকে আইন নম্বর ও শিরোনামের ইতিহাস নীচে ছকে দেখানো হয়েছে:
বুনাগাতী ডিগ্রী মহাবিদ্যালয়
বুনাগাতী ডিগ্রী কলেজ (ইংরেজি: Bunagati Degree College) বাংলাদেশের মাগুরা জেলার একটি উচ্চ শিক্ষাপ্রতিষ্ঠান। এটি জাতীয় বিশ্ববিদ্যালয়ের অন্তর্ভুক্ত একটি ডিগ্রী কলেজ।
অবস্থান
বুনাগাতী ডিগ্রী কলেজ মাগুরা জেলার শালিখা থানার বুনাগাতী বাজারে অবস্থিত। চিত্রা নদীর তীর ঘেষে গড়ে উঠেছে।
প্রতিষ্ঠার ইতিহাস
এটি ১৯৭৩ সালে প্রতিষ্ঠিত হয়।
শিক্ষা কার্যক্রম
উচ্চ মাধ্যমিক পর্যায়ে বিজ্ঞান,মানবিক এবং বাণিজ্য বিভাগ চালু রয়েছে। জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রতিষ্ঠানের ছাত্র-ছাত্রী সংখ্য প্রায় ৭০০ শিক্ষক রয়েছেন ৩৪ জন।
নারায়ণ পাকুড়িয়া মুড়াইল রেলওয়ে স্টেশন
নারায়ণ পাকুড়িয়া মুড়াইল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি মুড়াইল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬৭ কি.মি. দূরে স্টেশনটি অবস্থিত।
ইতিহাস
নারায়ণ পাকুড়িয়া মুড়াইল রেলওয়ে স্টেশনটি পশ্চিমবঙ্গের ক্যানল রোড, পাঁশকুড়া তে অবস্থিত। স্টেশন কোড হল (এনপিআরএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি পাঁশকুড়া জংশন এবং ভোগপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
বারাণসী মেট্রো
বারাণসী মেট্রো হল একটি হালকা রেল পরিবহন ব্যবস্থা, যা ভারতের উত্তরপ্রদেশ রাজ্যের বারাণসী শহরের জন্য প্রস্তাবিত। প্রস্তাবিত ব্যবস্থায় ২ টি করিডোর রয়েছে, যা ভেল (তরনা, শিবপুর) থেকে বেনারস হিন্দু বিশ্ববিদ্যালয় (১৯.৩৫ কিমি) এবং বেনিয়া বাগ থেকে সারনাথ (৯.৮৮৫ কিমি) পর্যন্ত বিস্তৃত। প্রকল্পের সম্ভাব্যতা অধ্যয়ন রাইটস দ্বারা করা হয়েছিল, এবং ২০১৫ সালের জুন মাসে সম্পন্ন হয়েছিল।
২০ টি ভূগর্ভস্থ স্টেশন ও ছয়টি উত্তোলিত স্টেশন সহ ২৬ টি স্টেশন থাকবে। দুটি করিডোরের মোট দৈর্ঘ্য ২৯.২৩৫ কিমি হবে, যার মধ্যে ২৩.৪৬৭ কিমি ভূগর্ভস্থ থাকবে এবং ৫.৭৬৮ কিমি উত্তোলিত পথে নির্মিত হবে।
ইতিহাস
উত্তরপ্রদেশ রাজ্য সরকার বারাণসী, মিরাট ও আগ্রা শহরে মেট্রো রেল ব্যবস্থা চালু করার পরিকল্পনা করেছিল। যানচলাচল বিশ্লেষণ পরিচালনার জন্য সরকার অবকাঠামো উন্নয়ন উদ্যোগ রাইটসকে নিয়োগ করেছিল। সরকার সম্ভাব্যতা ও আর্থিক কার্যকারিতা সহ একটি বিশদ প্রকল্পের জন্য রাইটস-এর সঙ্গে যোগাযোগ করার পরিকল্পনা করেছিল।
ভাবসমাধি
ভাবসমাধি (भावसमाधी, ) হল আনন্দময় চেতনার অবস্থা যা কখনও কখনও আপাতদৃষ্টিতে স্বতঃস্ফূর্ত অভিজ্ঞতা হতে পারে, কিন্তু সাধারণত দীর্ঘ সময়ের ভক্তিমূলক অনুশীলনের চূড়ান্ত পরিণতি হিসেবে স্বীকৃত হয়।
কিছু গোষ্ঠীর দ্বারা বিশ্বাস করা হয় যে এটি "উচ্চতর প্রাণীদের" উপস্থিতির মাধ্যমে উদ্ভূত হয়। "ভাব" অর্থ "অনুভূতি", "আবেগ", "মনের ভাব বা ভক্তিমূলক অবস্থা।" "সমাধি" হল চেতনার এমন অবস্থা যেখানে মন সম্পূর্ণরূপে স্থির হয়ে যায় এবং অনুভবকারী বিষয়ের চেতনা অভিজ্ঞ বস্তুর সাথে এক হয়ে যায়। ভাবসমাধি উন্নত আধ্যাত্মিক অবস্থাকে বোঝায় যেখানে মনের আবেগগুলি কেন্দ্রীভূত একাগ্রতায় প্রবাহিত হয় এবং অনুশীলনকারী ভক্তিপূর্ণ আনন্দের অভিজ্ঞতা লাভ করে। এটি ভারতীয় আধ্যাত্মিক ইতিহাসের উল্লেখযোগ্য ব্যক্তিত্বদের দ্বারা অনুভব করা হয়েছে, যার মধ্যে রামকৃষ্ণ পরমহংস এবং তাঁর কিছু শিষ্য, চৈতন্য মহাপ্রভু এবং তাঁর প্রধান শিষ্য নিত্যানন্দ, মীরাবাঈ, আনন্দী মা, এবং ভক্তি ঐতিহ্যে অসংখ্য সাধু।
এ. এইচ. এস. আতাউল করিম
এএইচএস আতাউল করিম (১৯৩২ - মৃত্যু ২৮ জুলাই ২০১০) ছিলেন একজন বাংলাদেশী কূটনীতিক, পররাষ্ট্র সচিব, এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত। তিনি জাতিসংঘে বাংলাদেশের সাবেক স্থায়ী প্রতিনিধি।
কর্মজীবন
করিম ২৮ মার্চ থেকে ৩০ মার্চ ১৯৮৩ পর্যন্ত দক্ষিণ এশীয় আঞ্চলিক সহযোগিতা দেশগুলির পররাষ্ট্র সচিবদের বৈঠকের সভাপতিত্ব করেন।
১৯৮৬ সালে, করিম জেনেভায় জাতিসংঘে বাংলাদেশের স্থায়ী প্রতিনিধি হিসেবে দায়িত্ব পালন করেন।
১৬ আগস্ট ১৯৮৮ তারিখে করিম জাতিসংঘে বাংলাদেশের স্থায়ী প্রতিনিধি নিযুক্ত হন।
১৯৯১ সালে, করিম কম্বোডিয়ায় জাতিসংঘের মিশনের প্রধান, কম্বোডিয়ায় জাতিসংঘের অগ্রিম মিশন (UNAMIC), এবং প্রধান যোগাযোগ কর্মকর্তা নিযুক্ত হন। এর আগে তিনি যুক্তরাষ্ট্রে বাংলাদেশের রাষ্ট্রদূত হিসেবে কর্মরত ছিলেন।
মৃত্যু
করিম ২৯ জুলাই ২০১০ তারিখে জাপান-বাংলাদেশ ফ্রেন্ডশিপ হাসপাতালে, ঢাকা, বাংলাদেশের ফুসফুসের ক্যান্সারে মারা যান।
মুমতাজ জাজ্জা
চৌধুরী মুমতাজ আহমেদ জাজ্জা (১৫ জুন ১৯৮৮ - ৩০ সেপ্টেম্বর ২০১১) ছিলেন পাকিস্তান মুসলিম লীগ (এন) রাজনৈতিক দলের সাথে যুক্ত একজন পাকিস্তানি রাজনীতিবিদ যিনি ১৯৮৫ থেকে ১৯৮৮ সাল পর্যন্ত পাকিস্তানের জাতীয় পরিষদের সদস্য এবং ২০০৮ সালের সাধারণ নির্বাচনের পরে পাঞ্জাব প্রাদেশিক পরিষদের (এমপিএ) নির্বাচিত সদস্য ছিলেন।
জীবনক্রম
মুমতাজ আহমেদ জাজ্জা পেশায় একজন কৃষিবিদ এবং পাঞ্জাবের বাহাওয়ালপুর জেলার ইয়াজমান তহসিলের বাসিন্দা। তার আদি পৈতৃক নিবাস ছিল কিলা কল্লার ওয়ালার নিকটবর্তী মোহরি কায় জাজ্জায়। তিনি তার প্রথম রাজনৈতিক জীবনে বাহাওয়ালপুর জেলা সরকারের সদস্য হিসাবে দুটি মেয়াদে (১৯৭৯–৮৩ এবং ১৯৮৩–৮৭) কাজ করেছিলেন। তিনি মুলতানের বাহাউদ্দিন জাকারিয়া বিশ্ববিদ্যালয় থেকে স্নাতক অধ্যয়ন করেছিলেন। মৃত্যুর আগে তিনি পাঞ্জাব বিধানসভায় শিক্ষা বিষয়ক সংসদীয় সচিবের দায়িত্ব পালন করছিলেন।
মৃত্যু ও উত্তরাধিকর
২০১০ সালের ৩০ সেপ্টেম্বর লাহোরের জিন্নাহ হাসপাতালে ডেঙ্গু জ্বরে আক্রান্ত হয়ে তিনি মারা গিয়েছিলেন। তিনি পাঁচটি ছেলেমেয়ে রেখে গেছেন।
জর্জ অ্যান্ডারসন
জন্ম ও প্রাথমিক জীবন
এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন।
কর্মজীবন
ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন।
রচনাবলী
শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
আজমিরা খাতুন দোলা
আজমিরা খাতুন দোলা বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।
মায়ের অধিকার (১৯৯৬-এর চলচ্চিত্র)
মায়ের অধিকার হল শিবলি সাদিক পরিচালিত ১৯৯৬ সালের প্রণয়মূলক নাট্যধর্মী চলচ্চিত্র। জামান আখতারের কাহিনি ও সংলাপে ছবিটির চিত্রনাট্য রচনা করেছেন শিবলি সাদিক। এতে শ্রেষ্ঠাংশে অভিনয় করেছেন সালমান শাহ, শাবনাজ, আলমগীর, ববিতা, ফেরদৌসী মজুমদার, ও হুমায়ুন ফরীদি।
সঙ্গীত
মায়ের অধিকার চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন বুলবুল ও মনিরুজ্জামান মনির। গানে কণ্ঠ দিয়েছেন রুনা লায়লা, সুবীর নন্দী, এন্ড্রু কিশোর, আগুন ও কনক চাঁপা।
কর্নিশ অ্যান্ড ডেভন পোস্ট
থাম্ব| কর্নিশ ও ডিভন পোস্টের অফিসসমূহ কর্নিশ অ্যান্ড ডেভন পোস্ট, ইংল্যান্ডের কর্নওয়াল, লনচেস্টনে প্রকাশিত একটি সাপ্তাহিক পত্রিকা, যা ১৮৫৬ সালে চালু হয়েছিল। প্রথম পাতায় সংবাদের পরিবর্তে বিজ্ঞাপন বহন করা যুক্তরাজ্যের সর্বশেষ সংবাদপত্র ছিল এটি।
এই পত্রিকা লনচেস্টন, বুড, হলসওর্দী এবং ক্যামেলফোর্ড এবং উত্তর-পশ্চিম ডেভন এবং উত্তর-পূর্ব কর্নওয়াল অঞ্চলগুলির সংবাদ অন্তর্ভুক্ত করে।
২০২০ সালের এপ্রিলে, ১৬৪ বছর পরে, কাগজটি ব্রডশিট থেকে ট্যাবলয়েডে পরিবর্তন করেছিল, প্রথম বারের মতো প্রথম পৃষ্ঠায় সংবাদ প্রকাশ হয়েছিল।
এটি ১৯৮৬ সাল থেকে টিন্ডল নিউজপেপার গ্রুপের মালিকানাধীন।
নাসিরউদ্দিন চৌধুরী
মোহাম্মদ নাসিরউদ্দিন চৌধুরী (জন্ম: ৯ অক্টোবর ১৯৮৫; নাসিরউদ্দিন চৌধুরী নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ২ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, বসুন্ধরা কিংস এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব চট্টগ্রাম আবাহনীতে যোগদান করেছেন।
২০১০ সালে, নাসিরউদ্দিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে ১টি গোল করেছেন।
দলগতভাবে, নাসিরউদ্দিন এপর্যন্ত ৭টি শিরোপা জয়লাভ করেছেন, যার মধ্যে ৪টি শেখ জামালের হয়ে, ১টি বসুন্ধরা কিংসের হয়ে এবং ২টি ঢাকা আবাহনীর হয়ে জয়লাভ করেছেন।
প্রারম্ভিক জীবন
মোহাম্মদ নাসিরউদ্দিন চৌধুরী ১৯৮৫ সালের ৯ই অক্টোবর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১০ সালের ১৬ই ফেব্রুয়ারি তারিখে, মাত্র ২৪ বছর ৪ মাস ৮ দিন বয়সে, নাসিরউদ্দিন তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় শাকিল আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে নাসিরউদ্দিন সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৫ বছর ৩ মাস ১৫ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ৩০শে মে তারিখে, সিঙ্গাপুরের বিরুদ্ধে ম্যাচে বাংলাদেশের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
ওয়েবকমিক্সের তালিকা
এটি সমস্ত ওয়েবকমিক্স সংক্রান্ত  একটি তালিকা, যা বিভিন্ন শ্রেণিবিন্যাস অনুসারে সাজানো হয়েছে:
নাথান বম
নাথান লনচেও বম পার্বত্য চট্টগ্রামের একজন বম রাজনীতিবিদ এবং জঙ্গি নেতা যিনি কুকি-চিন ন্যাশনাল ফ্রন্ট (কেএনএফ)-র প্রতিষ্ঠাতা সভাপতি এবং এর পাশাপাশি কুকি-চিন ন্যাশনাল আর্মি (কেএনএ)-র নেতা হিসেবে দায়িত্ব পালন করছেন। তিনি ২০১৭ সালে কেএনএফ প্রতিষ্ঠা করেন। তারপর থেকে তাঁর অবস্থান অজানা।
জীবন
নাথান রুমা উপজেলার হেডের পাড়া এলাকার স্থানীয় বাসিন্দা। স্থানীয়দের দাবী অনুযায়ী, তিনি c. ১৯৮০ সালে জন্মগ্রহণ করেন। তিনি ঢাকা বিশ্ববিদ্যালয়ের চারুকলা অনুষদ থেকে স্নাতকোত্তর ডিগ্রি অর্জন করেন। তার স্ত্রী স্থানীয় একটি স্কুলের শিক্ষিকা। নাথানের একটি সন্তান রয়েছে।
তরুণ বয়স তিনি থেকেই রাজনীতির সঙ্গে যুক্ত ছিলেন। তিনি পার্বত্য চট্টগ্রাম জনসংহতি সমিতি (পিসিজেএসএস)-র যুব শাখার সদস্য ছিলেন। ২০০০ সালে, নাথান খাগড়াছড়ি শহরে মানবেন্দ্র নারায়ণ লারমার একটি ভাস্কর্য স্থাপন করেন।
তিনি দ্য বমজৌসহ বম সম্প্রদায় সম্পর্কে বেশ কয়েকটি বই লিখেছেন।
কুকি-চিন ন্যাশনাল ফ্রন্ট
২০০৮ সালে, নাথান কুকি-চিন ন্যাশনাল ডেভেলপমেন্ট অর্গানাইজেশন (কেএনডিও) নামে একটি এনজিও প্রতিষ্ঠা করেন। ২০১৬ সালে, তিনি কুকি-চিন ন্যাশনাল ভলান্টিয়ার্স (কেএনভি) নামে একটি সশস্ত্র সংগঠন গড়ে তোলেন। ২০১৭ সালে, কেএনভি-এর নাম পরিবর্তন করে কুকি-চিন ন্যাশনাল ফ্রন্ট (কেএনএফ) রাখা হয়।
কৌণিক সরণ
thumb||280px|চিত্রে দেখানো বস্তুটিতে একটি দৃঢ় বস্তুর P বিন্দুটি মূল বিন্দু O থেকে r দুরত্বে অবস্থিত যা ঘড়ির কাঁটার বিপরীতে ঘুরছে। অর্থাৎ P বিন্দুর পোলার স্থানাঙ্ক (r,θ)।
একটি বস্তু যখন কোন অক্ষের চতুর্দিকে ঘূর্নায়মান থাকে তখন এর গতিপথের প্রতিটি বিন্দু ঘুরতে থাকে। রৈখিক সরণের দিক সময়ের সাথে সাথে পরিবর্তিত হতে থাকে কারণ রৈখিক সরণ একটি ভেক্টর। ফলে কেবল রৈখিক সরণ দিয়ে কোন বস্তুর গতিকে বর্ণনা করা যায় না। এক্ষেত্রে কৌণিক সরণের পরিমাপের প্রয়োজন হয়।
ব্যাসার্ধ
চিরায়ত জ্যামিতিতে, কোন বৃত্ত বা গোলকের কেন্দ্র থেকে এর পরিধি পর্যন্ত অঙ্কিত যে কোন রেখাংশই ঐ বৃত্ত বা গোলকের ব্যাসার্ধ, আরো আধুনিক ব্যবহারের ক্ষেত্রে যাকে বৃত্ত বা গোলকের কেন্দ্র বলা হয়। একে বৃত্ত বা গোলকের পরিধির মধ্যকার দূরত্বও বলা হয়। গ্রীক dʌɪˈamɪtə (diameter) এর বাংলা পরিভাষা হিসেবে সংস্কৃত ব্যাস এবং ল্যাটিন  ˈreɪdɪəs (radius) এর বাংলা পরিভাষা হিসেবে ব্যাসার্ধ শব্দটি নেওয়া হয়েছে। ল্যাটিন ভাষায় ˈreɪdɪəs শব্দের অর্থ রশ্মি, যষ্ঠি, অর, রথের চাকার স্পোক। ব্যাসার্ধকে সংক্ষিপ্ত আকারে প্রকাশের ক্ষেত্রে সাধারণত r চলকটি ব্যবহার করা হয় এবং ব্যাস d কে ব্যাসার্ধের দ্বিগুণ হিসেবে সংজ্ঞায়িত করা:
যদি কোন বস্তুর কেন্দ্র না থাকে তবে একে পরিলিখিত বৃত্ত বা পরিলিখিত গোলকের ব্যাসার্ধ তথা পরিব্যাসার্ধ বলা যায়। উভয় ক্ষেত্রেই ব্যাসার্ধ কোন ব্যাসের অর্ধাংশকে বোঝানো ছাড়াও আরো বেশি কিছু নির্দেশ করতে পারে যেখানে সচরাচর একে একটি আকৃতির যেকোন দুটি বিন্দুর মধ্যকার সর্বোচ্চ দূরত্ব হিসেবে সংজ্ঞায়িত করা হয়। সাধারণভাবে কোন জ্যামিতিক আকৃতির মধ্যে আবদ্ধ বৃহত্তম বৃত্ত বা গোলকের ব্যাসার্ধই ঐ জ্যামিতিক কাঠামোটির অন্তঃব্যাসার্ধ। একটি বলয়, নল বা অন্য কোন ফাঁপা বস্তুর গহ্বরের ব্যাসার্ধ হল এর অভ্যন্তরীণ ব্যাসার্ধ।
কোন সুষম বহুভুজের ব্যাসার্ধ এর পরিব্যাসার্ধের মতই। একটি বহুভুজের কেন্দ্র থেকে এর যেকোন বাহুর মধ্যবিন্দু পর্যন্ত অঙ্কিত রেখাংশকে অ্যাপথেম বলা হয়। সুষম বহুভুজের অন্তঃব্যাসার্ধকেও অ্যাপথেম বলা হয়ে থাকে। গ্রাফ তত্ত্বে কোন লেখ বা গ্রাফের ব্যাসার্ধ হল u থেকে গ্রাফের যে কোন শীর্ষবিন্দুর সর্বোচ্চ দূরত্বের সকল u শীর্ষবিন্দুসমূহের মধ্যে সর্বনিম্ন দূরত্ব(?)।
C পরিসীমা (পরিধি) যুক্ত বৃত্তের ব্যাসার্ধ হল
সূত্র
প্রায় সকল জ্যামিতিক কাঠামোর বিভিন্ন পরামিতির সাথে কাঠামোটির ব্যাসার্ধের একটি সুনির্দিষ্ট সম্পর্ক রয়েছে।
বৃত্ত
A ক্ষেত্রযুক্ত বৃত্তের ব্যাসার্ধ হল
P1
,
P2
ও
P3
বিন্দু তিনটি সমরৈখিক বিন্দু না হলে এবং বৃত্তটি এদের উপর দিয়ে গমন করলে সাইনের সূত্র ব্যবহার করে ব্যাসার্ধকে নিম্নোক্তভাবে লেখা যায়—
এখানে θ হল
∠P1P2P3
কোণের মান। বিন্দু তিনটিকে
(x1,y1)
(x2,y2)
এবং
কার্তেসীয় স্থানাংকে সূচিত করা হলে ব্যাসার্ধকে নিম্নরূপে প্রকাশ কার যায়—
সুষম বহুভুজ
কোন সুষম বহুভুজের বাহুর সংখ্যা n এবং প্রতিটি বাহুর দৈর্ঘ্য s হলে এর ব্যাসার্ধ হবে—
r = Rn s
যেখানে, । তালিকায় n এর ক্ষুদ্র মানের জন্য
Rn
মান দেওয়া হয়েছে। এছাড়াও এই মানগুলো
s = 1
এর জন্য সংশ্লিষ্ট সুষম বহুভুজগুলির ব্যাসার্ধসমূকে নির্দেশ করে।
পরাঘনক
সাধারণভাবে চার বা ততোধিক মাত্রার যে জ্যামিতিক কাঠামোকে ত্রিমাত্রিক ঘনকের সমতূল্য বিবেচনা করা যায় তাকে পরাঘনক (hypercube) বলা হয়। s বাহু যুক্ত এবং d-মাত্রিক পরাঘনকের ব্যাসার্ধ হল—
স্থানাঙ্ক ব্যবস্থায় ব্যাসার্ধের ব্যবহার
কার্তেসীয়, মেরু, গোলীয়, বেলনাকার সহ অন্যান্য স্থানাঙ্ক ব্যবস্থায় ব্যাসার্ধের আবশ্যিক প্রয়োগ রয়েছে।
মেরু স্থানাঙ্ক
মেরু স্থানাঙ্ক ব্যবস্থা এক ধরনের দ্বি-মাত্রিক স্থানাঙ্ক ব্যবস্থা যেখানে কোন সমতলের প্রতিটি বিন্দুকে একটি নির্দিষ্ট বিন্দু থেকে এর দূরত্ব এবং একটি দিক নির্দিষ্ট থেকে কোণের মাধ্যমে সংজ্ঞায়িত করা হয়।
তারভা
তারভা (Tarbha) ভারতের ওড়িশা রাজ্যের সোনাপুর জেলার একটি শহর।
ব্যাসার্ধ
মেরু স্থানাঙ্ক
কার্তেসীয় ব্যবস্থার উৎসের সাথে তুলনীয় নির্দিষ্ট বিন্দুকে মেরু বলা হয় এবং মেরু থেকে নির্দিষ্ট দিকে অঙ্কিত রশ্মিকে মেরু অক্ষ বলে। মেরু থেকে অঙ্কিত দূরত্ব হল অরীয় বা রেডিয়াল স্থানাঙ্ক বা ব্যাসার্ধ এবং কোণটি হল কৌণিক স্থানাঙ্ক, মেরু কোণ বা দিগংশ।